Microsoft xCloud kommer til Danmark 15. september

Microsoft er klar til at lancere sin nye Cloud-gamingtjeneste, kendt som projekt xCloud, i 22 lande, heriblandt Danmark, den 15. september. Det fortæller The Verge. Men i første omgang er det kun Android-brugere, der kan lege med – der er endnu ingen dato på iOS-understøttelse.

Årsagen til den manglende iOS-understøttelse skal sandsynligvis findes i Apples App Store-politik. Heller ikke Google Stadia er tilgængelig på iOS – og det tog Valve et år at få godkendt sin Steam Link app.

Med xCloud vil Microsoft gøre det muligt at spille mere end 100 spiltitler via skyen; en ambition der minder ikke så lidt om Google Stadia. Abonnementet til xCloud inkluderes i Xbox Game Pass Ultimate-abonnementet, der koster 14,99 dollars om måneden.

Ud over Android-telefoner og -tablets kan gamingtjenesten naturligvis tilgås via Xbox. Man kan bruge eksisterende Xbox One-controllere til spillene – og også Sonys DualShock 4 controller. Microsoft har også et samarbejde med Razer, PowerA, 8BitDo og Nacon om xCloud-kompatibelt udstyr.

Microsoft har endnu ikke afsløret den komplette liste af tilgængelige spiltitler, men har dog udsendt en liste med 36 titler, der er på vej:

Ark: Survival Evolved

Bleeding Edge

Costume Quest 2

Crackdown 3 (campaign)

Destiny 2

F1 2019

Forza Horizon 4Gears of War: Ultimate Edition

Gears of War 4

Gears 5 Ultimate Edition

Grounded

Halo 5: Guardians

Halo Wars: Definitive Edition

Halo Wars 2

Halo: The Master Chief Collection

Halo: Spartan Assault

Hellblade: Senua’s Sacrifice

Killer Instinct Definitive Edition

Max: The Curse of Brotherhood

Minecraft Dungeons

The Outer Worlds

Ori and the Blind Forest: Definitive Edition

Ori and the Will of the Wisps

Quantum Break

ReCore: Definitive Edition

Ryse: Son of Rome

Sea of Thieves: Anniversary Edition

State of Decay 2: Juggernaut Edition

Sunset Overdrive

Super Lucky’s Tale

Tell Me Why

The Bard’s Tale Trilogy

Wasteland 2: Director’s Cut

Wasteland 3

Wasteland Remastered

Yakuza Kiwami 2

Tjenesten lanceres som nævnt i 22 lande, deriblandt Østrig, Belgien, Canada, Tjekkiet, Danmark, Finland, Frankrig, Tyskland, Ungarn, Irland, Italien, Holland, Norge, Polen, Slovakiet, Spanien, Sydkorea, Sverige, Schweiz, England og USA.

Læs mere om Projekt xCloud i vores guide, lige her.

Microsoft xCloud kommer til Danmark 15. september